الرياضه فى مصر

إداره الرياضه فى مصر بكل مجالاتها من واجبات وزاره الدوله للرياضه,موقع المجلس القومى للرياضه  و بتعتبر لعبه كوره القدم هى اللعبه الشعبيه الأولى فى مصر. بالاضافه لحضور مصرى عالمى فى الرياضات التانيه زى كوره اليد. و الإسكواش و كوره السله و رفع الأثقال. و احتلت مصر الرتبه الأولى عالمى فى الإسكواش بلاعبيها العالميين رامى عاشور و عمرو شبانه. و مصر أنشأت لعبه رياضه جديده و هى كره السرعه اللى أنشأها محمد حسين لطفى.

و بتشارك مصر فى الألعاب الأولمبيه بأنواعها, و بيبدأ التاريخ الأوليمبى لمصر سنه 1910 لما انضمت مصر للجنه الأولمبيه الدوليه و كانت الدوله الاربعتاشر فى اللجنه. و بتشارك بشكل دائم فى دوره الألعاب الأولمبيه الصيفيه و دوره ألعاب البحر المتوسط و دوره الألعاب العربيه و دوره الألعاب الأفريقيه.عيد الرياضه المصريه - 3 مارس. الهيئه العامه للاستعلامات. تاريخ الوصول 26 نوفمبر 2014. 

 كوره القدم 

اتأسس الاتحاد المصرى لكوره القدم سنه 1921م و انضم بعد كده للاتحاد الدولى لكورة القدم سنه 1923م علشان تكون مصر أول دوله عربيه و إفريقيه بتنضم للاتحاد الدولى لكوره القدم,مصر على موقع fifa.com - FIFA.com  و بتعتبر مصر واحد من المؤسسين للاتحاد الأفريقى لكوره القدم سنه 1957م, بيمثل مصر دوليا "منتخب مصر لكوره القدم" و اللى بيعتبرأول فريق أفريقى بيلعب فى كأس العالم سنه 1934,.Planrt World Cup: World Cup 1934 المشاركه العربيه فى كأس العالم BBC ARABIC  - و شارك منتخب مصر فى نهائيات كأس العالم لكورة القدم فى 3 مناسبات ( 1934 - 1990 - 2018 ) و هو صاحب أكتر عدد مرات فوز ببطوله كأس الأمم الأفريقيه لكورة القدم (سبع مرات) فى 2010 وصل المنتخب المصرى فى تصنيف الفيفا للمركز التاسع عالميا.التصنيف العالمى لفيفا كوكا كولا 

الناديين الأكتر شعبيه هما النادى الأهلى المصرى ونادى الزمالك. بالاضافه لنوادى تانيه زى الاتحاد السكندرى والاسماعيلى والمصرى البورسعيدى والشرقيه وغيرهم.

 الاسكواش 
و هى كمان من الرياضات اللى تفوقت فيها مصر, و استطاع المنتخب المصرى الحصول على بطوله العالم لفرق الاسكواش 4 مرات فى 1999-2009-2011-2017, و الوصيف 3 مرات و المركز التالت 3 مرات و اللاعب المصرى عمرو شبانه هو بطل العالم فى الأسكواش, و المنتخب النسائى اخد بطوله العالم 4 مرات فى 2012-2008-2016-2018 و حصلت اللاعبه رنيم الوليلى على لقب بطله العالم للاسكواش للستات.

 كوره اليد 
تعتبر مصر من أهم الدول تفوقا فى رياضه كوره اليد, ظهر منتخب مصر لكره اليد فى بطوله العالم 9 مرات, و بيعتبر أهم ظهور للمنتخب المصرى فى البطوله سنه 2001 بالوصول للمربع الذهبى, و فى بطوله افريقيا كسب  البطوله فى 6 مرات.راجع مقاله منتخب مصر لكره اليد

 كوره السله 
بدأ إنتشار لعبه كوره السله فى مصر عن طريق الجامعه الأمريكيه و جمعيه الشبان المسيحيه بالقاهره. و انتشرت فى الإسكندريه عن طريق مدارس الليسيه الفرنسيه..

سنه 1925 تم تأسيس منطقه القاهره لكره السله, بعد كده اتأسس الإتحاد المصرى لكره السله سنه 1930 من أربع مناطق و هى القاهره و الإسكندريه وأسيوط وبورسعيد. و سنه 1932 انضم الاتحاد المصرى لكوره السله للاتحاد الدولى.

 ألعاب تانيه 
فيه ألعاب شعبيه تانيه زى التنس والملاكمه والمصارعه الرومانيه و فى أولمبياد أثينا سنه 2004. حصل اللاعب المصرى كرم جابر على ميداليه ذهبيه فى المصارعه الرومانيه,كرم جابر يحقق ذهبيه مصر الأولى من 56 عاما (سى ان ان العربيه)  وهى أول ميداليه ذهبيه أولمبيه بتحصل عليها مصر من سنه 1948 و حصلت مصر على عده ميداليات فى الملاكمه و على الميداليه البرونزيه فى التايكوندو و فى نفس الأولمبياد و برونزيه العالم فى التايكوندو فى بطوله بيكين.مصر فى دوره الألعاب الاوليمبيه الصيفيه 2008

 مصادر 

تصنيف:مصر